wickkiey/tamil-wikipedia-markdown huggingface dataset:
# தாசப்ப கவுண்டன் புதூர்



**தாசப்ப கவுண்டன் புதூர்**(ஆங்கிலம்: Dasappa goundan pudur அல்லது D.G.Pudur), ஈரோடு மாவட்டத்தில் கோபிச்செட்டிப்பாளையம் வட்டத்தில் பெரியகொடிவேரி பேரூராட்சியின் கீழ் உள்ள கிராமம் ஆகும். இவ்வூருக்கு அருகில் கொடிவேரி அணை இருப்பதால் கரும்பு, மஞ்சள், வாழை போன்றவை அதிக அளவில் பயிரிடப்படுகின்றன. அதிகபட்ச கரும்பு விளைச்சலின் காரணமாக இவ்வூருக்கு அருகில் பண்ணாரியம்மன் சர்க்கரை ஆலையை அமைத்திருப்பது கரும்பு விளைச்சலுக்கு ஏதுவாக உள்ளது. இவ்வூர் டி.ஜி. புதூர் என்றும் நால்ரோடு என்றும் அழைக்கப்படுகிறது.  

## பெயர்க்காரணம்
இவ்வூரில் வாழும் மக்களின் முன்னோர்கள் பவானி ஆற்றின் தென்கரையில் உள்ள ஒரு தாழ்வான பகுதியில் வாழ்ந்து வந்தனர். அப்பகுதி அடிக்கடி வெள்ளத்தால் பாதிக்கப்பட்டதால் ஊரை விட்டே வெளியேற முடிவெடுத்துள்ளனர்.அப்போது அங்கு வாழ்ந்து வந்த தாசப்ப கவுடா என்ற வள்ளல் தம் ஊர் மக்கள் நம் ஊரிலேயே வாழ வேண்டும் என்று கூறி தம்முடைய சொந்த நிலத்தையே தானமாக இம்மக்களுக்கு அளித்தமையால் அவரின் நினைவாக தாசப்ப கவுண்டன் புதூர் என்று வழங்கப்படுகிறது.திருமிகு.தாசப்ப கவுடர் தன் ஒக்கலிக இன மக்களின் குழந்தைகளுக்கு படிப்புக்காக கோபிசெட்டிபாளையத்தில் தாசப்ப கவுடர் இலவச விடுதி ஒன்றை நிறுவி இலவசமாக உணவுடன் தங்கும் வசதியை செய்து கொடுத்துள்ளார்.அது இன்றும் இலவச விடுதியாக செயல்பட்டு வருகிறது.  

## கோயில்கள்
- காமாட்சியம்மன் கோயில்
- பாலமுருகன் கோயில்
- மாரியம்மன் கோயில்
- செளடேஸ்வரியம்மன் கோயில்
- செல்வவிநாயகர் கோயில்

## பொது இடங்கள்
- இந்தியன் ஓவர்சீஸ் வங்கி
- அரசு மேனிலைப்பள்ளி

## சுற்றியுள்ள ஊர்கள்
# பொட்டு


**பொட்டு** தெற்கு ஆசியா, (குறிப்பாக இந்தியா, வங்காளதேசம், நேபாளம், இலங்கை மற்றும் மொரிசியசு) மற்றும் தென்கிழக்காசியாவில் நெற்றியில் அணியும் அலங்காரமாகும். வழமையாக பெண்களால் முன்நெற்றியில் புருவங்களுக்கிடையே சிவப்பு வண்ணத்தில் வட்ட வடிவில் இது வைத்துக் கொள்ளப்படுகின்றது. இருப்பினும் மற்ற வண்ணங்களிலும் மற்ற வடிவமைப்புகளிலும் சின்னங்களுடனோ இல்லாமலோ நகையுடனோ இது அணிந்து கொள்ளப்படுகிறது. திருமணமான பெண்கள் குங்குமத்தினால் பொட்டு இட்டுக் கொள்வதும் விதவைகள் வெறும் நெற்றியுடன் இருப்பதும் பண்டைய பண்பாடாக இருந்தது; தற்போது உடைக்கு ஏற்பவே அணிந்து கொள்ளப்படுகின்றது.  

## வெவ்வேறு இந்திய மொழிகளில்
இந்தியாவின் பிற பகுதிகளில் "ஓர் துளி, சிறு துகள், புள்ளி" எனப் பொருள்படும் சமசுகிருதச் சொல்லான *பிந்து* விலிருந்து பெறப்பட்ட *பிந்தி* என அழைக்கப்படுகின்றது. அண்மைக்காலங்களில் அணியத் தயாரானநிலையில் பசையுடன் கூடிய *ஒட்டுப் பொட்டுக்கள்* (பொது வழக்கில் *இசுடிக்கர் பொட்டுக்கள்*) விற்கப்படுகின்றன.  
- *ஃபொட்* - அசாமியம்
- *டிப்* - வங்காளம்
- *டிக்குளி* - மாதேசு
- *சாந்த்லோ* - குசராத்தி
- *திலக்* - இந்தி
- *திலகா* - கன்னடம்
- *குங்குமா* அல்லது *பொட்டு* அல்லது *திலகா* - கன்னடம்
- *திலகாயா* - சிங்களம்
- *டிலோ* - கொங்கணி
- *குங்கூ* அல்லது *டிக்ளி* - மராத்தி
- *டிகிளி* - ஒடியா
- *பிந்தி* - பஞ்சாபி
- *பொட்டு* - மலையாளம், தமிழ்
- *சுக்கா* அல்லது *பொட்டு* அல்லது *திலகம்* - தெலுங்கு
- *கோபி புள்ளிகள்* என்பன திருமணம் அல்லது விழாக்காலங்களில் புருவங்களுக்கு மேலாக இடப்படும் சிறு புள்ளிகள்.
- *நண்டெ* மலேசியாவில் தவறாகப் பயன்படுத்தப்படும் சொல். இது சிலநேரங்களில் மனதைப் புண்படுத்தலாம்
- *டீக்கா* - நேபாளி

## காட்சிக்கூடம்

## மேற்சான்றுகள்

## வெளியிணைப்புகள்

- Bindi design as hobby
- Bindi and its significance
- 
-
# தமிழீழ வனவளப் பாதுகாப்புப் பிரிவு

**தமிழீழ வனவளப் பாதுகாப்புப் பிரிவு** என்பது இலங்கை இனப்பிரச்சினையின் காரணமாக எழுந்த போர்ச் சூழ்நிலையாலும், தமிழீழத்தின் நிலப்பகுதியில் அத்துமீறிய காடழிப்பைத் தடுக்கவும், ஏற்கனவே இராணுவத்தின் எறிகணை வீச்சில் மரங்கள் சரிந்தும், இராணுவப் பாதுகாப்பு என்ற பெயரில் காப்பரண்களுக்கும், பதுங்குக் குழிகளுக்கும், இராணுவ வேலிகளுக்குமென எண்ணற்ற மரங்கள் வெட்டப்பட்டு காடழிக்கப்பட்ட நிலையில் அப்பகுதிகளில் மீள்வனமாக்கல் நடவடிக்கைகளை மேற்கொள்ள வேலுப்பிள்ளை பிரபாகரன் பணிப்புரையின் காரணமாகத் தொடங்கப்பட்ட பிரிவாகும்.  

## மரம் நடும் பணிகள்
இந்தத் தமிழீழ வனவளப் பாதுகாப்புப் பிரிவு 1994ஆம் ஆண்டு தொடங்கப்பட்டது. அதே ஆண்டு 340 ஏக்கர் பரப்பளவு கொண்ட நிலப்பரப்பில் ஆயிரக்கணக்கான தேக்கு, சமண்டலை, மலை வேம்பு போன்ற மரங்களை நடுகை செய்தது.  
1994 தொடக்கம்முதல் 2005வரை 1,55,200 பல்வகைப்பட்ட மரக்கன்றுகள் நடப்பட்டு பராமரிப்பு செய்யப்பட்டது.
# ஆஸ்கர் ஐசக்



**ஆஸ்கர் ஐசக்** (**Oscar Isaac**, பிறப்பு: மார்ச் 9, 1979) ஒரு அமெரிக்க நாட்டு நடிகர் மற்றும் பாடகர் ஆவார். இவர்  
டிரைவ், த சீக்ரெட், மோஜாவே, எக்ஸ் மச்சினா போன்ற பல திரைப்படங்களில் நடித்துள்ளார்.  

## திரைப்படங்கள்
- 2009: அகோரா
- 2009: பலிபோ
- 2010: ரொபின் ஹூட்
- 2011: சுக்கர் பஞ்ச்
- 2011: 10 இயர்ஸ்
- 2011: டிரைவ்
- 2014: த சீக்ரெட்
- 2015: மோஜாவே
- 2015: எக்ஸ் மச்சினா
# தமிழ்ப் பழமொழிகள் தொகுதி 1 (நூல்)

தமிழ்ப் பழமொழிகள், தொகுதி 1 கி. வா. ஜகந்நாதன் (1906-1988) தொகுத்த நூல் ஆகும்.  

## பதிப்பு விவரங்கள்
நூலின் பதிப்பாளர் ஜெனரல் பப்ளிஷர்ஸ், சென்னை. இந்நூலின் முதற் பதிப்பு 2001 இலும், இரண்டாம் பதிப்பு 2006 இலும் வெளி வந்தது.  

## நூலின் முகவுரைச் செய்திகள்
இந்த நூலிலுள்ளப் பழமொழிகளை 40 ஆண்டுகளுக்கும் மேலாக சேகரித்ததாக நூலாசிரியர் கூறுகின்றார். இந்நூலின் முகவுரையில் பழமொழியின் பண்புகள் குறித்து நூலாசிரியர் விவரித்துள்ளார்.  

## நூற்குறிப்பு
தமிழ்ப் பழமொழிகள் என்னும் இத்தொகுப்பில் 5837 பழமொழிகளைத் தொகுத்து அளித்துள்ளார். இத்தொகுப்பிலுள்ள பல பழமொழிகளுக்கு அருஞ்சொற்பொருள் விளக்கத்தினை நூலாசிரியர் அளித்துள்ளார். இத்தொகுப்பில் பழமொழிகள் அகர வரிசைப்படி தொகுத்து அளிக்கப் பெற்றுள்ளன. இந்நூலில் அ முதல் ஐ வரையிலான பழமொழிகள் தொகுக்கப் பெற்றுள்ளன. இத்தொகுப்பில் உள்ளவை பனுவல் பழமொழிகள் ஆகும். பனுவல் பழமொழிகள் என்பன யார் கூறினார், அவை எந்தப் பொருண்மையில் பயன்படுத்தப் பெறுகின்றன என்னும் குறிப்புகளைக் கொண்டிராதப் பழமொழிகள் ஆகும். இந்நூல் தமிழக அரசால் நாட்டுடைமை ஆக்கப்பெற்ற நூல் ஆகும்.
# பெப்ரவரி 2015

**பெப்ரவரி 2015** (*February 2015*), 2015 ஆம் ஆண்டின் இரண்டாம் மாதமாகும். இம்மாதம் ஒரு ஞாயிற்றுக்கிழமையில் துவங்கி 28 நாட்களின் பின்னர் சனிக்கிழமையில் முடிவடைகிறது. தமிழ் நாட்காட்டியின் படி மாசி மாதம் பெப்ரவரி 13 வெள்ளிக்கிழமை தொடங்கி மார்ச் 14 சனிக்கிழமை முடிவடைகின்றது.  

## சிறப்பு நாட்கள்
- பெப்ரவரி 1 - அரிவாட்டாய நாயனார் குருபூசை
- பெப்ரவரி 2 - இயேசுவைக் கோவிலில் அர்ப்பணித்தல் விழா
- பெப்ரவரி 3 - தைப்பூசம்
- பெப்ரவரி 4 - உலகப் புற்றுநோய் நாள்
- பெப்ரவரி 7 - சண்டேசுவர நாயனார் குருபூசை
- பெப்ரவரி 11 - திருநீலகண்ட நாயனார் குருபூசை
- பெப்ரவரி 12 - டார்வின் நாள்
- பெப்ரவரி 13 - உலக வானொலி நாள்
- பெப்ரவரி 14 - வேலன்டைன் நாள்
- பெப்ரவரி 21 - அனைத்துலகத் தாய்மொழி நாள்
- பெப்ரவரி 28 - தேசிய அறிவியல் நாள் (இந்தியா)

## நிகழ்வுகள்

## இறப்புகள்
- பெப்ரவரி 4 - யாழ்ப்பாணம் சின்னமணி, ஈழத்து வில்லிசைக் கலைஞர் (பி. 1936)
- பெப்ரவரி 5 - கே. என். சொக்சி, இலங்கை அரசியல்வாதி, அமைச்சர் (பி. 1933)
- பெப்ரவரி 12 - நிக் அப்துல் அஜிஸ் நிக் மாட், மலேசிய அரசியல்வாதி (பி. 1931)
- பெப்ரவரி 24 - ஐ. மாயாண்டி பாரதி, இந்திய விடுதலைப் போராட்ட வீரர், பொதுவுடமையாளர், இதழாளர் (பி. 1917)
- பெப்ரவரி 25 - அ. வின்சென்ட், திரைப்பட ஒளிப்பதிவாளர், இயக்குநர் (பி. 1928)
---
# உபாசனை

**உபாசனா** அல்லது **வித்யை** அல்லது **வேதகால தியானம்** (Upasana) (சமசுகிருதம்: उपासना) என்பது ஏதேனும் ஒரு பயனுக்காக, உருவத்துடன் கூடிய ஒரு குறிப்பிட்ட இறைவனை (இஷ்ட தேவதை) அல்லது ஒரு குறிப்பிட்ட *பொருள்* குறித்து பல காலம் மனதால் தொடர்ந்து நினைப்பதே ஆகும். .தியானம் என்பது மனதை ஒரு முகப்படுத்தும் செயலாகும். உபநிடதங்களில் பல்வேறு பலன்களுக்கு பல்வேறு உபாசனைகள் கூறப்பட்டுள்ளது..  

வேத காலத்தில் இந்திரன், வாயு, வருணன், ருத்ரன், அக்கினி போன்ற தேவதைகளை திருப்தி செய்து நல்வாழ்வு பெற வேண்டி யாகங்கள் செய்யப்பட்டது.  
யாகங்கள் செய்வதால் கிடைக்கும் பலனைகளை விட பலமடங்கு பயன்கள் தரத்தக்கதான ஈஸ்வர உபாசனைகள் அல்லது வித்யைகள் உபநிடத ரிஷிகள் அறிமுகப்படுத்தினர். இவ்வுபாசனைகளால் ஆன்மீக வளர்ச்சி உண்டாயிற்று.  

## உபநிடத உபாசனைகள்
உபநிடதங்களில் பல்வேறு நன்மைகளுக்காக 34 உபாசனைகள் கூறப்பட்டுள்ளது. ஒரே உபாசனை ஒன்றிக்கும் மேற்பட்ட உபநிடதங்களில் கூறப்பட்டுள்ளது.  

### சாந்தோக்கிய உபநிடத உபாசனைகள் அல்லது வித்யைகள்

1. தஹரகாச உபாசனை
1. உத்கீத உபாசனை
1. பிராண-உத்கீத உபாசனை
1. ஓங்கார உபாசனை
1. இரண்யகர்ப உபாசனை
1. சூரிய உபாசனை
1. பரம்பொருள் உபாசனை
1. அக்கினி உபாசனை
1. வாமதேவ உபாசனை
1. பிரபஞ்ச உபாசனை
1. சர்வ உபாசனை
1. மது வித்யை
1. காயத்ரி உபாசனை
1. சாண்டில்ய வித்யை
1. சம்வர்க வித்யை
1. சோடசகலா வித்யை
1. உபகோசல வித்யை
1. பிராண வித்யை
1. பஞ்சாக்கினி வித்யை
1. வைஸ்வாநர வித்யை
1. பூமா வித்யை
1. பிரஜாபதி வித்யை

### பிரகதாரண்யக உபநிடத வித்யைகள்

1. யாக அஸ்வ (குதிரை) வித்யை
1. யாக அக்கினி வித்யை
1. உத்கீத வித்யை
1. புருசோத்தம வித்யை
1. சப்த அன்ன வித்யை
1. உத்கீத வித்யை
1. மது வித்யை
1. சடாச்சரிய வித்யை
1. ஒளி வித்யை
1. சாரீரக வித்யை
1. ஓங்கார உபாசனை
1. பிரஜாபதி உபாசனை
1. இதய உபாசனை
1. சத்திய உபாசனை (பரம்பொருள் தியானம்)
1. வைஸ்வாநர அக்கினி வித்யை
1. காயத்திரி உபாசனை
1. சூரிய – அக்கினி உபாசனை

### கடோபநிடத வித்யைகள்
1. நசிகேத வித்யை
1. அங்குஷ்டமாத்ர வித்யை

### முண்டக உபநிடத வித்யைகள்
1. அட்சர பரா வித்யை
# பாய் (நூல்)


**பாய்: டேல்ஸ் ஆப் சைல்ட்ஹூட்** ( ஆங்கிலம் : Boy:Tales of Childhood ) 1984 இல் வெளிவந்த முதல் சுயசரிதை. இதனை பிரித்தானிய எழுத்தாளர் ரோல் தால்(Roald Dahl) எழுதினார். அவர் தனது குழந்தைப் பருவம் தொடர்பாக எழுதிய சுயசரிதை "பாய்: டேல்ஸ் ஆப் சைல்ட்ஹூட்".
# பரம்பரை (திரைப்படம்)



***பரம்பரை*** 1996ல் வெளிவந்த தமிழ்த் திரைப்படமாகும். இதனை கே. எஸ். ரவிக்குமார் இயக்கியிருந்தார். இத்திரைப்படத்தில் பிரபு, ரோஜா ஆகியோர் முக்கிய கதாப்பாத்திரங்களில் நடித்திருந்தனர். இவர்களுடன் செந்தில், மனோரம்மா, கவுண்டமணி ஆகியோர் நடித்திருந்தனர்.  

இத்திரைப்படத்திற்கு தேவா இசையமைத்திருந்தார்.  

## நடிகர்கள்

- பிரபு - பரமசிவன்
- ரோசா பர்வதம்
- மனோரமா - பரமசிவன் பாட்டி
- கவுண்டமணி - கருப்புசாமி
- விஜயகுமார் - பரமசிவன் தந்தை
- செந்தில் - கண்ணாயிரம்
- சிந்து - மரகதம்
- தருண் குமார்
- மீரா - பரிமளா
- ஜோதி மீனா - மங்கம்மா
- மாஸ்டர் மகேந்திரன் -இளைய பரமசிவன்
- சபிதா ஆனந்த் விஜயகுமார் முதல் மனைவி

## இசை

| Track | பாடல் | பாடகர்கள் | காலம் |  |
| --- | --- | --- | --- | --- |
| 1 | 'இது மாலக்கால' | எஸ். பி. பாலசுப்பிரமணியம், சுஜாதா மோகன் | 5:11 |  |
| 2 | 'பரம்பரை' | தேவா, கோபால் சர்மா, சண்முகசுந்தரி | 5:15 |  |
| 3 | 'தஞ்சாவூர் நந்தி' | மனோரமா, சித்ரா, கிருஷ்ணராஜ், சுந்தராஜன் | 4:46 |  |
| 4 | 'வைகாசி மாசம்' | மனோ, சுஜாதா மோகன் | 5:08 |  |
| 5 | 'வயக்காடு' | மனோ, சித்ரா | 5:09 | } |

## ஆதாரங்கள்
# காலியம் ஆண்டிமோணைடு



**காலியம் ஆண்டிமோணைடு** (*Gallium antimonide*) என்ற வேதிச் சேர்மத்தின் மூலக்கூறு வாய்பாடு GaSb ஆகும். III-V குடும்பத்தைச் சேர்ந்த காலியமும் அந்திமனியும் இணைந்து உருவாகும் சேர்மமான இதுவொரு குறைக்கடத்தியாகும். இதனுடைய அணிக்கோவை மாறிலியின் மதிப்பு 0.61 நாமீ. ஆகும்.  

## பயன்கள்
GaSb அகச்சிவப்பு உணர்கருவிகளாகவும், அகச்சிவப்புக் கதிர்-ஒளி-உமிழ் இருமுனையமாகவும் மற்றும் லேசர்கள், திரிதடையங்கள் மற்றும் வெப்பவொளிமின்னழுத்த அமைப்புகள் போன்றவைகளாகவும் பயன்படுத்தப்படுத்த முடியும்.  

## இவற்றையும் காண்க
- அலுமினியம் ஆண்டிமோணைடு
- இண்டியம் ஆண்டிமோணைடு
- காலியம் ஆர்சினைடு
# பழமொழி வழங்கும் பல்துறைச் சிந்தனைகள் (நூல்)

**பழமொழி வழங்கும் பல்துறைச் சிந்தனைகள்** என்பது மஞ்சை வசந்தன் எழுதிய நூல் ஆகும்.  

## நூலாசிரியர்
மஞ்சை வசந்தன், சேத்தியாத்தோப்பைச் சேர்ந்த தமிழ் எழுத்தாளர் ஆவார். இவர் பகுத்தறிவு, தமிழ்ப் பண்பாடு, தன் மதிப்பு, நாட்டர் வழக்காற்றியல் குறித்து எழுதி வருகின்றார். இவர் அர்த்தமற்ற இந்து மதம், சம்பிரதாயங்கள் சரியா? உள்ளிட்ட நூல்களை எழுதியுள்ளார்.  

## பதிப்பு விவரங்கள்
விஜயா பதிப்பகம், கோயம்புத்தூர் இந்நூலினை வெளியிட்டுள்ளனர். இந்நூலின் முதற் பதிப்பு சூன் 2010 இல் வந்தது.  

## நூலின் முகவுரைச் செய்திகள்
பாமரர் குரல் என்றும் தலைப்பில் இந்நூலுக்கு நூலாசிரியர் மஞ்சை வசந்தன் நூல் முகவுயை எழுதியுள்ளார். திருக்குறளைப் போன்று பழமொழிகளும் மக்களுக்குப் பயனுடையது என்று கூறியுள்ளார்.  

## உள்ளடக்கம்
இத்தொகுப்பில் பழமொழிகளைத் தொகுத்து 21 தலைப்பின் கீழ் விளக்கம் அளித்துள்ளார் நூலாசிரியர். இத்தொகுப்பிலுள்ள பழமொழிகளுக்கு அருஞ்சொற்பொருள் விளக்கத்தினையும் நூலாசிரியர் அளித்துள்ளார். இத்தொகுப்பில் உள்ளவை பனுவல் பழமொழிகள் ஆகும். பனுவல் பழமொழிகள் என்பன யார் கூறினார், அவை எந்தப் பொருண்மையில் பயன்படுத்தப் பெறுகின்றன என்னும் குறிப்புகளைக் கொண்டிராதப் பழமொழிகள் ஆகும்.  

இந்நூலில் குடும்ப இயல், பாலியல், உறவு இயல், நட்பு இயல், உளவியல், கல்வி இயல், அறிவியல், சமூகவியல், பண்பாட்டியல், உழவியல், ஆட்சி இயல், பொருளியல், போரியல், சட்டவியல், தடயவியல், ஊடகவியல், நிருவாக இயல், மருந்தியல், கலை இயல், இலக்கியம், தத்துவ இயல் ஆகிய குறுந்தலைப்புகளின் அடிப்படையில் பழமொழிகளை விவரிப்பியல் ஆய்விற்கு நூலாசிரியர் உட்படுத்தியுள்ளார்.
# சக்தி வாசு



**சக்தி வாசுதேவன்** (*Shakthi Vasudevan*, பிறப்பு: 23 பிப்ரவரி 1983) தமிழ் நடிகராவார். இவர் இயக்குனரான பி. வாசுவின் மகனாவார். குழந்தை நட்சத்திரமாக பி.வாசுவின் இயக்கத்தில் நடித்துள்ளார்.  

1991இல் *சின்னத் தம்பி* திரைப்படத்தில் இளைய வயது பிரபுவாக நடித்தார். இப்படம் குழந்தை நட்சத்திரமாக இவர் நடித்த முதல் படமாகும். நடிகன் திரைப்படத்தில் இளவயது சத்தியராஜாக நடித்தார்.  

2007இல் *தொட்டால் பூ மலரும்* திரைப்படத்தின் மூலம் நாயகனாக அறிமுகம் ஆனார். நினைத்தாலே இனிக்கும் துணை நடிகராக நடித்தார்.  

## திரைப்படங்கள்
| ஆண்டு | படம் | கதாப்பாத்திரங்கள் |  |
| --- | --- | --- | --- |
| 1991 | *சின்னத் தம்பி* | குழந்தை நட்சத்திரம் |  |
| 1992 | *ரிக்சா மாமா* | குழந்தை நட்சத்திரம் |  |
| 1992 | *செந்தமிழ் பாட்டு* | குழந்தை நட்சத்திரம் |  |
| 1992 | *இது நம்ம பூமி* | குழந்தை நட்சத்திரம் |  |
| 2007 | *தொட்டால் பூ மலரும்* | ரவி தியாகராஜன் |  |
| 2008 | *மகேஷ் சரண்யா மற்றும் பலர்* | மகேஷ் |  |
| 2009 | *நினைத்தாலே இனிக்கும்* | சக்தி |  |
| 2010 | *ஆட்டநாயகன்* | லிங்கம் |  |
| 2011 | *யுவன் யுவதி* | சக்தி | கௌரவத் தோற்றம் |
| 2012 | *ஏதோ என்னை செய்தாய்* | அர்ஜூன் |  |
| 2015 | *படம் பேசும்* |  |  |
| 2017 | *சிவலிங்கா* | ரஹீம் பாய் | } |
# இசை (திரைப்படம்)



***இசை*** எஸ். ஜே. சூர்யா இயக்கி, நடித்து மற்றும் இசையமைத்த ஓர் தமிழ் திகில் திரைப்படமாகும். இது 2015-ஆம் ஆண்டு ஜனவரி 30 ல் வெளிவந்தது. படத்தை எழுதி, இயக்கிய எஸ். ஜே. சூரியா கதாநாயகனாகவும் நடித்துள்ளார். சாவித்திரி எனும் புதுமுக நாயகியை அறிமுகம் செய்துள்ளார். 25 மே 2012 அன்று படப்பிடிப்பு ஆரம்பமானது. நவம்பர் 16, 2014 அன்று இசை படத்தின் இசை வெளியீட்டு விழா நடந்தது.  

ஆனந்த விகடன் இப்படத்திற்கு நூற்றுக்கு 43 மதிப்பெண்கள் வழங்கி விமர்சித்திருந்தது.  
## நடிகர்கள்
- எஸ். ஜே. சூர்யா
- சுலக்னா பனிக்ரகி
- சத்யராஜ்
# தமிழ்ப் பழமொழிகள் ஓர் ஆய்வு (நூல்)

**தமிழ்ப் பழமொழிகள் ஓர் ஆய்வு** என்பது முனைவர் சு. சக்திவேல் எழுதிய நூலாகும்.  

## நூலாசிரியர்
முனைவர் சு. சக்திவேல் தமிழ்ப் பல்கலைக்கழகத்தில், நாட்டார் வழக்காற்றியல் துறையில் பேராசிரியராகப் பணியாற்றியக் கல்வியாளர் ஆவார். இவர் நாட்டார் வழக்காற்றியல் துறையிலும், இதழியல் துறையிலும் நூல்களை எழுதியுள்ளார்.  

## பதிப்பு விவரங்கள்
தமிழ்ப் பல்கலைக்கழக பதிப்புத்துறை, தஞ்சாவூர். இந்நூலின் முதற் பதிப்பு திசம்பர் 2004 இல் வெளிவந்துள்ளது.  

## நூலின் முகவுரைச் செய்திகள்
நாட்டார் வழக்காற்றியலின் ஒரு கூறான பழமொழிகள் குறித்த ஆய்வே இந்நூல் என்கின்றார் நூலாசிரியர்.  

## நூல் அணிந்துரை
இந்நூல் நாட்டார் வழக்காற்றியல் துறைக்கு ஓர் புதிய வரவு என்று எழுதியுள்ளார் தமிழ்ப் பல்கலைக்கழகத்தின் மேனாள் துணை வேந்தர் பேராசிரியர் இ. சுந்தர மூர்த்தி.  

## உள்ளடக்கம்
இத்தொகுப்பில் பழமொழிகளைத் தொகுத்து 7 பெருந்தலைப்புகளில் விளக்கம் அளித்துள்ளார் நூலாசிரியர். இத்தொகுப்பிலுள்ள பல பழமொழிகளுக்கு அருஞ்சொற்பொருள் விளக்கத்தினையும், ஆய்வுரையையும் நூலாசிரியர் அளித்துள்ளார். இத்தொகுப்பில் உள்ளவை கள ஆய்வுப் பழமொழிகள் ஆகும்.  

இந்நூலில் 1. முன்னுரை, 2. தமிழ்ப்பழமொழிகளின் தோற்றமும் வளர்ச்சியும், 3. தமிழ்ப் பழமொழிகளை வகைப்படுத்துதல், 4. தமிழ்ப்பழமொழிகள் காட்டும் சமுதாயமும் பண்பாடும், 5. தமிழ்ப்பழமொழிகள்- நடையியல் ஆய்வு, 6. தமிழ்ப்பழமொழிகள்- அமைப்பியல் ஆய்வு, 7. தமிழ்ப்பழமொழிகள்- உளவியல் ஆய்வு, பின்னிணைப்பு, துணை நூற் பட்டியல் ஆகிய தலைப்புகளின் அடிப்படையில் பழமொழிகளை விவரிப்பியல் ஆய்விற்கு நூலாசிரியர் உட்படுத்தியுள்ளார்.
# தமிழ் இலக்கியத்தில் சித்த மருத்துவம் (நூல்)


**தமிழ் இலக்கியத்தில் சித்த மருத்துவம்** என்பது மூலிகைமணி முனைவர் க. வெங்கடேசன் எழுதிய நூல் ஆகும்.  

## நூலாசிரியர்
முனைவர் க. வெங்கடேசன் சென்னையைச் சார்ந்த தமிழ் மரபு மருத்துவர் ஆவார்.இவர் மூலிகைமணி என்னும் திங்களிதழின் ஆசிரியராக செயற்பட்டு வருகின்றார்.  

## பதிப்பு விவரங்கள்
இந்நூலை சிறீ சக்தி பதிப்பகம், 1998 இல் முதற் பதிப்பாக வெளியிட்டுள்ளது.  

## நூலின் முகவுரைச் செய்திகள்
இந்நூலின் முன்னுரையில் முனைவர் க. வெங்கடேசன் 1976 முதல் 1980 வரை சென்னைப் பல்கலைக் கழகத்தில் முனைவர் சி. பாலசுப்பிரமணியம் வழிகாட்டுதலில் தான் மேற்கொண்ட ஆய்வின் அடிப்படையில் இந்நூல் உருவாக்கப் பெற்றுள்ளதை விளக்கியுள்ளார்.  

## உள்ளடக்கம்
இந்நூலில் ஆய்வு அறிமுகம் செய்யப்பெற்று அதன் நோக்கங்களும் ஆய்வுப்பரப்பும் விளக்கப் பெற்றுள்ளன. ஆய்வு மூலங்கள் அளிக்கப் பெற்றுள்ளன. இயல் ஒன்றில் தமிழ் இலக்கியத்தில் மருத்துவக் கலைக் குறிப்புகள் குறித்த ஆய்வுரையை வழங்கியுள்ளார். இயல் இரண்டில் சித்த மருத்துவ நூல்களில் மருத்துவக்கலை குறித்த ஆய்வுக் குறிப்புகளை அளித்துள்ளார். இயல் மூன்றில் நாட்டுப்புற இலக்கியத்தில் மருத்துவக்கலை குறித்தான ஆய்வுக்குறிப்புகளை அளித்துள்ளார். ஆய்வு முடிவு என்னும் பகுதியில் தமிழ் இலக்கியத்தில் சித்த மருத்துவம் தொடர்பான கருத்துக்களைத் தொகுத்து அளித்துள்ளார். பின்னிணைப்புகள் பகுதியில் சித்த மருத்துவ நூற்பட்டியல், அருஞ்சொற் பொருள் விளக்கம், ஆய்வு குறித்தான துணை நூற்பட்டியல் ஆகியன அளிக்கப்பெற்றுள்ளன.
# எச். எம். ஜி. எஸ். பலிகக்கார


**ஹேவா மாத்தர கமகே சிறிபால பலிகக்கார** (*Hewa Matara Gamage Siripala Palihakkara*, பிறப்பு: 1947) இலங்கையின் முன்னாள் அரச சேவையாளரும், தூதுவரும், முன்னாள் வட மாகாண ஆளுநரும் ஆவார்.  

## ஆரம்ப வாழ்க்கை
மாத்தறையைச் சேர்ந்தவரும், பௌத்தரும் ஆன பலிகக்கார 1947 ஆம் ஆண்டில் பிறந்தவர். பேராதனைப் பல்கலைக்கழகத்தில் கல்வியியல் இளங்கலைப் பட்டம் பெற்றவர். திருமணம் புரிந்துள்ள பலிகக்காரவுக்கு ஒரு பிள்ளை உள்ளார். ஈழப்போரின் இறுதிக் கட்டத்தில் "போர் பிரகடனப் படுத்தப்படாத பகுதிகளில்" எவ்வித ஆயுதத் தாக்குதல்களும் நடடத்தப்படவில்லை என இலங்கை ஆயுதப் படையினருக்கு ஆதரவாக ஐக்கிய நாடுகள் பாதுகாப்பு அவையில் உரையாற்றினார்.  

2010 மே மாதத்தில் அரசுத்தலைவர் மகிந்த ராசபக்ச கற்றுக்கொண்ட பாடங்கள் மற்றும் நல்லிணக்க ஆணைக்குழுவில் ஓர் உறுப்பினராக பலிகக்காரவை நியமித்தார். ஈழப்போரின் போது இரு தரப்பின் மீதும் போர்க்குற்றங்கள் சாட்டப்பட்ட வேளையில், பலிகக்கார ஐநா சபையில் இலங்கைப் படையினருக்கு ஆதரவாகப் பரப்புரை செய்தார் என்ற அடிப்படையில் இவரது நியமனத்துக்கு எதிராக மனித உரிமை அமைப்புகள் குரல் கொடுத்தன.  

2015 இல் நடைபெற்ற தேர்தலில் வெற்றி பெற்று புதிய அரசுத்தலைவரான மைத்திரிபால சிறிசேன 2015 சனவரி 27 இல் பலிகக்காரவை வட மாகாண ஆளுநராக நியமித்தார். 2016 பெப்ரவரியில் தனிப்பட்ட காரணங்களுக்காக பதவி விலகினார்.
# புபொப 98


**புபொப 98** *( NGC 98 )* என்பது தெற்கு விண்மீன் குழாமிலுள்ள ஒரு தண்டு கருச்சுருள் அண்டமாகும்  
.  
## கண்டுபிடிப்பு

1843 ஆம் ஆண்டு செப்டம்பர் 6 ஆம் நாளில் ஆங்கிலேய வானியல் அறிஞர் சான் பிரெடெரிக் வில்லியம் எர்சல் இந்த வானுறுப்பைக் கண்டறிந்தார்.  

## வெளிப்புற இணைப்புகள்
- SEDS
# கண்ணீர்க்கோளவழல்


**கண்ணீர்க்கோளவழல்** (Dacryoadenitis) என்பது கண்ணீர்ச் சுரப்பிகளில் ஏற்படும் அழற்சியைக் குறிக்கிறது.  

## நோய்க் காரணங்கள், நோய் நிகழ்வு, இடர் காரணிகள்
கடிய கண்ணீர்க்கோளவழல் பொதுவாக தீ நுண்மம், பாக்டீரியா போன்ற நோய்த்தொற்றுகளினால் ஏற்படுகிறது. பொதுவான நோய்க் காரணங்களாக தாளம்மை (கூவைக்கட்டு), எப்ஸ்டீன்-பார் வைரசு, கோளவுயிரிகளான சுடாபிலோகாக்கஸ் (staphylococcus), மேகவெட்டை நோய் நுண்மம் (gonococcus) போன்றவைக் குறிப்பிடப்படுகின்றன. நீண்டகால கண்ணீர்க்கோளவழல் சாதாரணமாக நோய்த்தொற்றுகளற்ற அழற்சி சீர்குலைவுகளால் ஏற்படுகிறது. உதாரணமாக இணைப்புத்திசுப் புற்று (sarcoidosis) நோயைக் கூறலாம்.
# தமிழில் மருத்துவ இலக்கியங்கள் (நூல்)

தமிழில் மருத்துவ இலக்கியங்கள் என்பது இர. வாசுதேவன் எழுதிய நூல் ஆகும்.  

## நூலாசிரியர்
இர. வாசுதேவன் காட்டுமன்னார்கோயிலில் பிறந்த சென்னையில் வாழும் சேர்ந்த தமிழ் எழுத்தாளர் ஆவார். இவர் தமிழ் சித்த மருத்துக் கல்விப்புலம் சார்ந்த கல்வியாளர் ஆவார்.  

## பதிப்பு விவரங்கள்
பூங்கொடி பதிப்பகம், சென்னை இந்நூலினை வெளியிட்டுள்ளனர்.இந்நூலின் முதற் பதிப்பு 2006 இல் வந்தது. இந்நூலின் இரண்டாம் பதிப்பு 2013 இல் வெளிவந்தது. நூலின் பக்கங்கள் 420 ஆகும்.  

## நூலின் முகவுரைச் செய்திகள்
அணிந்துரை, கருத்துரை, என்னுரை, பதிப்புரை என்னும் அறிமுக உரைகளை இந்நூல் கொண்டுள்ளது. தொன்மையான தமிழ் மருத்துவத்தின் கால வரலாற்று அடிப்படையிலான ஆய்வே தமிழில் மருத்துவ இலக்கியங்கள் என்னும் இந்நூல் என்கிறார் நூலாசிரியர். இந்நூல் நூலாசிரியரின் முனைவர்ப் பட்ட ஆய்வின் நூல் வடிவம் ஆகும்.  

## உள்ளடக்கம்
இந்நூலில் தமிழ் மருத்துவ இலக்கியங்கள், தமிழ் மருத்துவத்தின் வரலாறு, தமிழில் மருத்துவ நூல்கள், தமிழ் மருத்துவம், சித்தர் நெறி, தமிழ் மருத்துவ நூல்களின் இலக்கியக் கூறுகள், முடிவுரை ஆகிய இயல்களின் வாயிலாக தமிழில் வெளியான மருத்துவ இலக்கியங்களை ஆய்வு நோக்கில் வெளிக்கொணர்ந்துள்ளார் நூலாசிரியர் இர. வாசுதேவன்.  

## பின்னிணைப்புகள்
மருத்துவப் பூக்கள், சித்த மருத்துவம் – ஆயுர் வேதம் ஒப்பீடு, வேத நூல்களில் தாவரங்கள், தமிழ் மருத்துவம், வர்ம நூல்கள்,பஞ்சபூதத்தின் பரிமாணங்கள், சித்தர் சமாதி, கோயில் தாவரங்கள், அகத்தியர் குழம்பு, கற்பங்கள், நரம்பு முறிவினால் உண்டாகும் பக்க விளைவுகள்,படுவர்மங்களும் இளக்கும் காலமும், நோயுற்ற நாள் பலன், நோயுற்ற நாள் – நோயின் தன்மை, அமுத நிலை, சித்தர் சாதி, மரபு, சித்தர் குடும்பம், அறுபத்து நான்கு சித்துகள், ஐந்தெழுத்தும் உடல் சக்கரமும், தமிழ் மருத்துவச் சுவடிகள், பதிப்பு நூல்கள் ஆகிய தரவுகளைப் பின்னிணைப்பில் அளித்துள்ளார் ஆசிரியர்.
# இருவனேடியம் ஐயொட்சைட்டு



**இருவனேடியம் ஐயொட்சைட்டு** (*Divanadium pentaoxide*) அல்லது **வனேடியா** (*Vanadia*) என்பது V<sub>2</sub>O<sub>5</sub> என்ற வேதியியல் வாய்பாட்டைக் கொண்ட கனிமச் சேர்வையாகும். இது மண்ணிறம் அல்லது மஞ்சள் நிறமான திண்மமாகும். நீர்க் கரைசலிலிருந்து தூயதாக வீழ்படிவாக்கப்படும்போது இது கடுஞ்செம்மஞ்சள் நிறமுடையதாகக் காணப்படும். உயரொட்சியேற்ற நிலையிலுள்ளதன் காரணமாக இருவனேடியம் ஐயொட்சைட்டானது ஈரியல்புடையதாகக் காணப்படுவதோடு, ஒட்சியேற்றுங் கருவியாகவும் தொழிற்படுகின்றது.  

இச்சேர்வையின் கனிம வடிவமான செருபினைட்டானது மிகவும் அரிதாக நீராவித் துளைகளில் கிடைக்கின்றது. நவசொயிட்டு என்ற பெயரில் அறியப்படும் கனிம மூவைதரேற்றான V<sub>2</sub>O<sub>5</sub>·3H<sub>2</sub>O ஆகவும் இருவனேடியம் ஐயொட்சைட்டானது காணப்படுகின்றது.  

## வேதியியல்புகள்

வெப்பமேற்றும்போது இருவனேடியம் ஐயொட்சைட்டானது ஒட்சிசனை இழந்து முறையே, V<sub>2</sub>O<sub>4</sub>, V<sub>2</sub>O<sub>3</sub>, VO ஆகிய ஒட்சைட்டுகளையும் வனேடியத்தையும் தோற்றுவிக்கும்.
# சகாரன்பூர் மாவட்டம்

**சகாரன்பூர் மாவட்டம்**, உத்தரப் பிரதேசத்தில் உள்ள மாவட்டங்களில் ஒன்று. இதன் நிர்வாகத் தலைமையிட நகரம் சகாரன்பூர் ஆகும்.  
## அரசியல்
இந்த மாவட்டத்தை பேஹட், சகாரன்பூர் நகர், சகாரன்பூர், தேவ்பந்து, ராம்பூர் மனிஹாரன், நகுட், கங்கோஹ் ஆகிய சட்டமன்றத் தொகுதிகளாகப் பிரித்துள்ளனர்.  
இந்த மாவட்டம் சகாரன்பூர், கைரானா ஆகிய மக்களவைத் தொகுதிகளில் சேர்க்கப்பட்டுள்ளது.
# 2021



**2021** ஆம் ஆண்டு (**MMXXI**) ஆனது கிரிகோரியின் நாட்காட்டியின்படி வெள்ளிக் கிழமையில் தொடங்கிய ஒரு சாதாரண ஆண்டாகும். இது கி.பி. 2021-ஆம் ஆண்டு என்றும் அழைக்கப்படுகிறது. மேலும் இது மூன்றாம் ஆயிரவாண்டின் 21-ஆவது ஆண்டாகும் மற்றும் 21-ஆம் நூற்றாண்டின் 21-ஆவது ஆண்டாகும். அத்துடன் இது 2020களின் இரண்டாவதுமான ஆண்டாகும்.  

## நிகழ்வுகள்
- சனவரி 9 - சிறீவிஜயா வானூர்தி 182 இந்தோனேசியாவில் ஜகார்த்தா நகரின் வடக்கே வீழ்ந்ததில், அதில் பயணம் செய்த அனைத்து 62 பேரும் உயிரிழந்தனர்.
- பிப்ரவரி 19 - பெர்சீவியரன்சு தரையுளவி, இஞ்சினுவிட்டி உலங்கு வானூர்தி ஆகியவற்றைக் கொண்ட நாசாவின் செவ்வாய் 2020 திட்ட விண்கலம் வெற்றிகரமாக செவ்வாய்க் கோளில் தரையிறங்கியது.
- பிப்ரவரி 26 - இந்திய தேர்தல் ஆணையம் தமிழ்நாடு உட்பட 4 மாநிலங்களுக்கும் புதுச்சேரிக்கும் சட்டப்பேரவை தேர்தல் நடைபெறும் என அறிவித்தது.
- மார்ச் 23 - உலகின் மிகப்பெரிய கொள்கலன் கப்பல் ஒன்று சூயசு கால்வாயில் தரை தட்டியதால் அதனூடான கப்பல் போக்குவரத்து தடைப்பட்டது.

## எதிர்வு கூறப்படும் நிகழ்வுகள்
### திகதிகள் தெரியவில்லை
- கிறீன்லாந்து தனியான சுதந்திர நாடாகலாம்
# 2019 ஆசியக் கிண்ணம் (காற்பந்து)


**2019 கால்பந்து ஆசியக் கிண்ணம்** (*2019 AFC Asian Cup*) என்பது ஆசியக் கால்பந்துக் கூட்டமைப்பினால் நடத்தப்பட்ட 17வது பன்னாட்டு ஆசியக் கோப்பை கால்பந்துப் போட்டித் தொடராகும். இப்போட்டித்தொடரில் வெற்றிபெறும் அணிக்கு 2021ஆம் ஆண்டு கத்தார் நாட்டில் நடைபெறவுள்ள உலகக் கிண்ணக் காற்பந்துப் போட்டியில் பங்குகொள்வதற்கான சந்தர்ப்பம் கிட்டும். 2019 ஆசியக்கிண்ண சுற்றுத்தொடர் நடைபெறவுள்ள நாடு 2015 மார்ச் மாதத்தில் அறிவிக்கப்படும்.
# செயச்சந்திரன்


**செயச்சந்திரன்** (*Jayachandra*) (ஆட்சியில்: 1173-1193) வாரணாசி, கயா, பாட்னா உள்ளிட்ட பகுதிகளைக் கொண்ட கன்னோசி நாட்டின் அரசன். இவர் ஆண்ட பகுதிக்கு தலைநகராக கன்னோசி நகரம் விளங்கியது. இவர் கார்வார் எனும் இராஜபுத்திர இரத்தோர் குல அரசன். பிரிதிவிராஜ் சௌகானின் மாமனார். இளவரசி சம்யுக்தாவின் தந்தை. 1193-1194இல் சந்தவார் போரில் கோரி முகமதுவால் தோற்கடிக்கப்பட்டு பின் கொல்லப்பட்டவர்.
# முதலாம் பீமதேவன்


**பீமதேவன் I** அல்லது **முதலாம் பீமதேவன்** (Bhimdev I) தற்கால குஜராத் நாட்டை பொ.ஊ. 11ஆம் நூற்றாண்டில் ஆண்ட சோலாங்கி குல அரசன். பீமதேவன் சோமநாதபுரம் சிவன் கோயிலை கருங்கற்களால் கட்டினான். பின் மன்னன் பீமதேவன் இறந்த பின், அவரது மனைவி உதயமதி, பீமதேவனின் நினைவாக, *அகில்வாட்* எனும் பதான் நகரத்தில் அழகிய படிக்கட்டுகளுடன் கூடிய ஒருபெரிய படிக்கிணற்றை அமைத்து, அதன் முன் ஒரு சூரியன் கோயிலை அமைத்தார். உதயமதி பீமதேவனின் நினைவாக அழகிய சிற்ப வேலைப்பாடுகளுடன் ஒரு குளத்தை அமைத்தார். அக்குளத்திற்கு ராணியின் குளம் என்று அழைக்கிறார்கள்.
# தமிழ்ப் பழமொழிகள் தொகுதி 2 (நூல்)

தமிழ்ப் பழமொழிகள் தொகுதி 2 கி. வா. ஜகந்நாதன் தொகுத்தநூலாகும்.  

## நூலாசிரியர்
கி. வா. ஜகந்நாதன் (1906-1988). தமிழ் இதழாளர், எழுத்தாளர்களில் குறிப்பிடத்தக்க ஆளுமை கொண்டவர் ஆவார்.  

## பதிப்பு விவரங்கள்
இந்நூலின் பதிப்பாளர் ஜெனரல் பப்ளிஷர்ஸ், இந்நூலின் முதற் பதிப்பு 2001 இல் வந்தது. இரண்டாம் பதிப்பு 2006 இல் வெளிவந்ததுள்ளது.  

## நூலின் முகவுரைச் செய்திகள்
இந்நூலுக்கான முகவுரையை நூலாசிரியர் 1998 இல் எழுதியுள்ள நூலாசிரியர் இந்த நூலிலுள்ளப் பழமொழிகளை தமிழகத்தின் பல்வேறு ஊர்களில் நாற்பது ஆண்டுகளுக்கும் மேலாகச் சேகரித்ததாகக் கூறுகின்றார். இந்நூலின் முகவுரையில் பழமொழியின் தன்மைகள், அதன் வேறு பெயர்கள் குறித்து அவர் விவரித்துள்ளார்.  

## நூலறிமுகம்

இத்தொகுப்பில் கி.வா.ஜ 5818 பழமொழிகளைத் தொகுத்து அளித்துள்ளார். பல பழமொழிகளுக்கு அதற்கான பொருள் விளக்கத்தினை நூலாசிரியர் அளித்துள்ளார். இத்தொகுப்பில் பழமொழிகள் அகர வரிசைப்படி தொகுத்து அளிக்கப் பெற்றுள்ளன. இந்நூலில் ‘ஒ’ முதல் ‘சூ’ வரையிலான பழமொழிகள் தொகுக்கப் பெற்றுள்ளன. இத்தொகுப்பில் உள்ளவை பனுவல் பழமொழிகள் ஆகும். பனுவல் பழமொழிகள் என்பன யார் கூறினார், அவை எந்தப் பொருண்மையில் பயன்படுத்தப் பெறுகின்றன என்னும் குறிப்புகளைக் கொண்டிராதப் பழமொழிகள் ஆகும்.இந்நூல் தமிழக அரசால் நாட்டுடைமை ஆக்கப்பெற்ற நூல் ஆகும்.  
## மேள்கோள்கள்
# மலர் ஆராய்ச்சி நிலையம், தோவாளை


**மலர் ஆராய்ச்சி நிலையம்** (FRS), கன்னியாகுமரி மாவட்டம் தோவாளையில், தேசிய நெடுஞ்சாலையில் 47B இல் அமைந்துள்ளது. இது தமிழ்நாடு வேளாண்மைப் பல்கலைக் கழகத்தின் ஆராய்ச்சி இயக்கத்தின் கீழ் உள்ள ஒரு நிலையம் ஆகும். மலர்ச் சாகுபடி ஆராய்ச்சிக்கென்றே சிறப்பாக ஏற்படுத்தப்பட்ட இந்நிறுவனம் 2008 ஆம் ஆண்டி 4.43 எக்டரில் தொடங்கப்பட்டது.  

# ஆராய்ச்சிமலர்கள்
தோவாளை பகுதி முழுவதும் 'பூ’ சாகுபடி நடக்கிறது. பாரம்பர்யம் மிக்க பூ சந்தையும் இங்கு செயல்பட்டு வருகிறது. இப்பகுதி விவசாயிகளின் நெடுநாளைய கோரிக்கையை ஏற்று 2008 ஆம் ஆண்டு, தமிழ்நாடு வேளாண்மைப் பல்கலைக்கழகத்தின் கீழ் இங்கு மலரியல் ஆராய்ச்சி நிலையம் அமைக்கப்பட்டுள்ளது. இந்த ஆராய்ச்சி நிலையத்தில் பாரம்பரிய ரகங்கள் மல்லிகை, சம்பங்கி, அரளி, வாசனை ரோஜா, கனகாம்பரம், செண்டுமல்லி, செலொசியா, செவ்வந்தி, சாமந்தி, வாடாமல்லி ஆகியவற்றில் உயர்தரமான இரகங்கள் மற்றும் புதிய ரகங்களைக் கண்டுபிடித்தல், உற்பத்திப் பெருக்கம், தொழில்நுட்பங்கள், பராமரிப்பு முறைகள், பூச்சி, நோய் மேலாண்மை, அறுவடைக்குப் பிந்தைய தொழில்நுட்பம், தென்னை, வாழைக்கிடையில் பூக்களை ஊடுபயிராக பயிரிடுதல் போன்றவை குறித்த தொடர் ஆராய்ச்சிகளும், விவசாயிகளுக்கு கற்றுக் கொடுத்தலும் நடைபெறுகிறது. இங்கு 'ஹெலிகோனியா' ரகங்கள் ஆய்வுக்காக நடவு செய்யப்பட்டுள்ளன. பூக்களுக்காக தமிழகத்தில் இயங்கும் ஒரே ஆராய்ச்சி மையம் இதுவாகும்.  

# நிலையத்தில் உள்ள வசதிகள்
மலர்களைச் சேமிக்க குளிர் பதனக் கிடங்கு இங்கு அமைக்கப்படவுள்ளது.
# வானநடுவரை



**வான நடுவரை** *(Celestial equator)* என்பது பூமி யின் சுழல் அச்சுக்குச் சமமான தொலைவில் இருப்பதாகக் கருதப்படும் பூமத்தியரேகையைப் போன்று அதே தளத்தில் கற்பனையான வான் கோளத்தின் மேலுள்ள ஒரு பெரு வட்டமாகும். வேறு வார்த்தைகளில் இதை விளக்குவதென்றால், விண்வெளியில் நீட்டிக்கப்பட்டிருக்கும் மண்ணுலகின் பூமத்தியரேகைதான் வானநடுவரை எனக்கருதப்படுகிறது . புவியச்சு சாய்வின் விளைவாக வானநடுவரையும் வான்கோளப்பெருவட்டத் தளத்திற்கு 23.4 பாகை சாய்ந்துள்ளது.  

ஒரு பார்வையாளர் பூமியின் பூமத்தியரேகையின் மீது நின்றுகொண்டு வானநடுவரையை நோக்குவதாகக் கொண்டால் அது அவருடைய தலைக்கு நேர்மேலே வானுச்சியின் வழியாக செல்லும் ஒரு அரைவட்டமாகக் காண்பார். பார்வையாளர் வடக்கு (அல்லது தெற்கு) நோக்கி நகரும்போது, அவருக்கு எதிரிலுள்ள அடிவானத்தை நோக்கி வானநடுவரை சாய்கிறது. வான்கோளத்தில் இருப்பதால் வானநடுவரை முடிவில்லா தொலைவில் இருப்பதாக வரையறுக்கப்பட்டுள்ளது. இதனால் பார்வையாளர் பூமியில் எங்கிருந்து பார்த்தாலும் எப்போதும் தொடுவானத்தின் மேல் மறையும் அரைக் கோளத்தின் முனைகளை கிழக்கு மேற்காகவே பார்க்கிறார். ( துருவங்களில் வானநடுவரை அடிவானத்திற்கு இணையாக இருந்தாலும் ). எல்லா அட்சரேகைகளிலும் வானநடுவரை பார்ப்பதற்கு நேராகவே இருக்கும் ஏனெனில் பார்வையாளர் வானநடுவரையின் சுழல் தளத்திலிருந்து அளவிடக்கூடிய தொலைவிலும் வானநடுவரைக்கு முடிவில்லா தொலைவிலும் இருக்கிறார்  

வானநடுவரைக்கு அருகிலுள்ள வான் பொருட்களை உலகில் எங்கிருந்தும் காணமுடியும். ஆனால் அயன மண்டலப்பகுதிகளில் அவை உச்சத்தில் காணப்படும் என்று கூறப்படுகிறது.. தற்பொழுது வானநடுவரை கீழ்கண்ட விண்மீன் குழாம்களின் வழியாகத்தான் செல்கிறது.  

| *பீசசு
*திமிங்கிலம்
*இடபம்
*தெற்கு
*ஒரியன் | *கொம்புக் குதிரை
*பெருநாய்
*திருகல் பாம்பு
*செக்டன்சு
*சிம்மம் | *கன்னி
*செர்பன்சு
*சர்ப்பம்
*கழுகு
*கும்பம் | } |
| --- | --- | --- | --- |
# வார்ப்புரு:Bile ducts and pancreas

, 5. பித்தப்பைக் கான், 6. பொதுப் பித்தக்கான், 7. வாட்டரின் குடுவையம், 8. பெரும் முற்சிறுகுடல் முகிழ்ப்பு  

9. பித்தப்பை, 10–11. வலது மற்றும் இடது கல்லீரல் சோணை. 12. மண்ணீரல்.  

13. உணவுக்குழாய். 14. இரைப்பை. *சிறுகுடல்*: 15. முன்சிறுகுடல், 16. இடைச்சிறுகுடல்  

17. ***கணையம்***: 18: துணைக் கணையக் கான், 19: கணையக் கான்.  

20–21: வலது, இடது சிறுநீரகம்.
# பொதுக் கல்லீரற் கான்



**பொதுக் கல்லீரற் கான்** (*common hepatic duct*) என்பது கல்லீரலில் இருந்து பித்தநீரை எடுத்துச்செல்லும் இடது கல்லீரற் கான் மற்றும் வலது கல்லீரற் கான் ஆகியன இணைந்து உருவாகும் உடற்கூற்றியல் அமைப்பாகும். பொதுக் கல்லீரற் கான் பித்தப்பையில் இருந்து வெளிச்செல்லும் பித்தப்பைக்கானுடன் சேர்ந்து பொதுப் பித்தக்கான் எனும் நாளக்கான் அமைப்பை உருவாக்குகிறது. வயது வந்தவர்களில் பொதுவாக இந்தக் கானின் நீளம் 6–8 செ.மீ, விட்டம் 6 மி.மீ.  

## மருத்துவ முக்கியத்துவம்
கல்லீரல்-பித்தப்பைத் தொகுதி கல்லீரலில் சுரக்கப்படும் சுரப்புகளை குடலுக்குக் கொண்டு செல்ல உதவும் உறுப்புகள், கான்கள் அடங்கிய தொகுதியாகும். பொதுக் கல்லீரற் கான் இதனுள் அடங்குகிறது. பித்தப்பை அகற்றப்பட்டவர்களில் இதன் தொழிற்பாடும் இது எடுத்துச்செல்லும் பித்தத்தின் அளவும் கூடுதலாக இருக்கும்.  

அறுவைச்சிகிச்சையின் போது இது ஒரு முக்கிய அடையாளக்குறியாக விளங்குகின்றது. இது பித்தப்பையீரல் முக்கோண வெளியை பித்தப்பைக் கான், பித்தப்பை நாடி (அல்லது கல்லீரலின் கீழ் விளிம்புப் பகுதி) ஆகியனவற்றுடன் சேர்ந்து உருவாக்குகின்றது. அறுவைச்சிகிச்சையில் தவறுதலாக அங்கிருக்கும் அமைப்புகள் வெட்டப்படுதலைத் தடுக்க இந்த முக்கோணம் பற்றிய அறிவு உதவுகின்றது.  

## படத்தொகுப்பு
# ஜே1407பி


**ஜே1407பி** என்பது சுற்றுவளையங்களுடன் கண்டுபிடிக்கப்பட்ட முதலாவது புறக்கோள் அல்லது பழுப்புக் குறுமீன் ஆகும். இதன் நட்சத்திரமான 1SWASP J140747.93-394542.6 இல் 2007 ஆம் ஆண்டு 56ந்ட்களுக்கு ஒரு தொடர்மாற்றம் நிகழ்ந்தது. ஜே1407 தொகுதியில் நிகழ்ந்த கிரகணம் பற்றி ரோசெஷ்டர் பல்கலைக்கழக வானியலாளர் எரிக் மமஜெக் 2012இல் முதன்முதலில் அறிவித்தார் ஜே1407பி இல் உள்ள சுற்றுவளையம் ஏறக்குறைய 90 மில்லியன் கிலோமீட்டர் அளவுடையது. இது சனி (கோள்) வளையங்களைப் போல் 200 மடங்கு அளவாகும்.
# விக்கிப்பீடியா:புள்ளிவிவரம்/பயனர்/2003

2003ம் ஆண்டு பங்களிக்கத் தொடங்கிய தமிழ் விக்கிப்பீடியர்கள்.  

| எண் | பயனர் | முதல் தொகுப்பு | மொத்தத் தொகுப்பு | கட்டுரைத் தொகுப்பு |  |
| --- | --- | --- | --- | --- | --- |
| 1 | Amalasingh | 12-11-2003 | 31 | 35 |  |
| 2 | Mayooranathan | 20-11-2003 | 33273 | 26291 |  |
| 3 | ScG | 22-11-2003 | 1 | 1 |  |
| 4 | Brion VIBBER | 3-12-2003 | 1 | 0 |  |
| 5 | சங்கரய்யா | 24-12-2003 | 10 | 9 | } |
# விக்கிப்பீடியா:புள்ளிவிவரம்/பயனர்/2004

2004ம் ஆண்டு பங்களிக்கத் தொடங்கிய தமிழ் விக்கிப்பீடியர்கள்.  

| எண் | பயனர் | முதல் தொகுப்பு | மொத்தத் தொகுப்பு | கட்டுரைத் தொகுப்பு |  |
| --- | --- | --- | --- | --- | --- |
| 1 | Rrjanbiah | 8-1-2004 | 23 | 19 |  |
| 3 | Patrick | 27-1-2004 | 2 | 0 |  |
| 4 | Angela | 27-1-2004 | 5 | 3 |  |
| 5 | சிவராஜ் | 15-2-2004 | 29 | 26 |  |
| 6 | Romanm | 17-2-2004 | 2 | 2 |  |
| 7 | Webkid | 31-3-2004 | 1 | 1 |  |
| 8 | Borislav | 2-4-2004 | 1 | 0 |  |
| 9 | Piolinfax | 10-4-2004 | 2 | 2 |  |
| 10 | Listener | 14-4-2004 | 9 | 0 |  |
| 11 | Zhaoway | 17-4-2004 | 1 | 0 |  |
| 12 | Anban | 21-4-2004 | 1 | 0 |  |
| 13 | சாமான்யன் | 7-5-2004 | 2 | 2 |  |
| 14 | வைகறை | 9-6-2004 | 2 | 0 |  |
| 15 | தீபக் | 12-6-2004 | 4 | 0 |  |
| 16 | கிரித்தின் | 12-6-2004 | 11 | 6 |  |
| 17 | மயூரன் | 15-7-2004 | 1 | 0 |  |
| 18 | Neotamizhan | 16-7-2004 | 7 | 7 |  |
| 19 | Inquilab | 19-7-2004 | 11 | 7 |  |
| 20 | Sundar | 19-7-2004 | 11232 | 4915 |  |
| 21 | Chepry | 22-7-2004 | 6 | 3 |  |
| 22 | Suisui | 25-7-2004 | 14 | 14 |  |
| 23 | Davidcannon | 28-9-2004 | 1 | 0 |  |
| 25 | Olve | 27-10-2004 | 8 | 4 |  |
| 26 | Vadakkan | 28-10-2004 | 16 | 6 |  |
| 27 | HPNadig | 14-11-2004 | 1 | 0 |  |
| 28 | Nithilan | 15-11-2004 | 3 | 2 |  |
| 29 | Santhoshguru | 19-11-2004 | 526 | 369 |  |
| 30 | Pjacobi | 29-11-2004 | 10 | 6 |  |
| 31 | Greudin | 30-12-2004 | 1 | 0 | } |
# பொதுப் பித்தக்கான்



**பொதுப் பித்தக்கான்** சமிபாட்டுத் தொகுதியில் காணப்படும் சிறு குழாய்வடிவான உடற்கூற்றியல் அமைப்பாகும். இது பொதுக் கல்லீரற் கான் மற்றும் பித்தப்பைக்கான் இணைந்து உருவாகுகின்றது. பொதுப் பித்தக்கான், கணையக் கான் இரண்டும் சேர்ந்து வாட்டரின் குடுவையத்தை ஆக்குகின்றது. இப்பகுதி தசையாலான இறுக்கியால் சூழப்பட்டுள்ளது, இது ஓடியின் இறுக்கி என அழைக்கப்படுகின்றது.
# வாணி கணபதி



**வாணி கணபதி** (*Vani Ganapathy*) என்பவர் ஓர் இந்திய பரத நாட்டியக் கலைஞர் மற்றும் திரைப்பட நடிகையாவார். 1978-ஆம் ஆண்டில், இவருக்கும் நடிகர் கமல்ஹாசனுக்கும் திருமணம் நடந்தது. பத்து ஆண்டுகளுக்குப் பின்னர் இருவருக்கும் விவாகரத்து ஏற்பட்டது.  

## ஆரம்பகால வாழ்க்கை
இவரின் இயற்பெயர் வாணிபாரதி இவர் தஞ்சாவூரில் ஒரு வைதீக பிராமண குடும்பத்தில் கணபதி ஐயர்–இந்துமாலா தம்பதியதற்கு மூத்த மகளாகப் பிறந்தார் இவருக்கு மீரா என்ற தங்கை உள்ளார். வாணி டி. ஏ. ராஜலட்சுமியிடம் கல்கத்தாவில் மூன்று வயதில் நடன பயிற்சி தொடங்கினார். பிறகு தன் சிறு வயதிலேயே பம்பாய் சென்றார் அங்கு அவரது கல்வியும், பயிற்சியும் தொடர்ந்தது.  

## நடன வாழ்க்கை
இவரின் ஏழு வயதின்போது நடனமாடத் துவங்கினார். தன்னுடைய நடனத்திற்காக உலகம் முழுவதும் பயணம் செய்துள்ளார். இவர் சஞ்சாரி என்ற நடனப் பள்ளியைப் பெங்களூரில் நடத்தி, வசித்து வருகிறார்.  

## திரைப்பட வாழ்வு
இவர் 1972 இல் பாலிவுட் படங்களில் தனது நடிப்பு வாழ்க்கையைத் தொடங்கினார்.  

## தனிப்பட்ட வாழ்க்கை
1978 இல் வாணி நடிகர் கமல்ஹாசனை மணந்தார். இவர் 1975 இல் மேல்நாட்டு மருமகள் திரைப்படத்தில் கமல்ஹாசனுடன் நடித்தார். திருமணம் ஆன பிறகு, வாணி கமலஹாசனின் ஆடை வடிவமைப்பாளராக பல படங்களில் பணியாற்றினார். அவர்கள் பத்து ஆண்டுகளுக்குப் பிறகு 1988 இல் மணமுறிவு செய்துகொண்டனர்.
# உள்ளீட்டுப் பாய்ச்சல் மின்னோட்டம்

தொகுப்பானது மின்னேற்றும்பொழுது ஏற்படும் உள்ளீட்டுப் பாய்ச்சல் மின்னோட்டத்தின் மாறுபாடுகளின் உதாரணம் மேலுள்ள படத்தில் காட்டப்பட்டுள்ளது.]]  
**உள்ளீட்டுப் பாய்ச்சல்_மின்னோட்டம்** (Inrush current) என்பது எந்த மின்சுற்றுக்களையும் முதலில் துவக்கும்போது வழக்கத்தினை விட அதிகமான மின்னோட்டத்தினை சிறிய அளவில் எடுப்பதைக் குறிக்கும். எடுத்துக்காட்டாக வெள்ளொளிர்வு விளக்கு அதன் நுண்ணிழையின் வெப்பநிலை அதிகரித்து மின்தடை அதிகரிக்கும் வரை அதிகமான மின்னோட்டத்தினை சிறிய அளவில் எடுக்கும் அதுவே உள்ளீட்டுப் பாய்ச்சல் மின்னோட்டமாகும்.  
உள்ளீட்டுப் பாய்ச்சல் மின்னோட்டமானது மின்மாற்றி, மின்னோடியினை துவக்கும்போதும் இருக்கும்.  

உள்ளீட்டுப் பாய்ச்சல் மின்னோட்டத்தினைக் கட்டுப்படுத்தும் சாதனமாக எதிர்மறை வெப்பநிலை குணக வெப்பமாறுமின்தடையானது (NTC) பயன்படுகின்றது. எந்தவொரு மின்சுற்றுக்களிலும் பாயும் ஆரம்ப மின்னோட்டத்தின் பாய்ச்சல் அளவு வழக்கத்தை விட சிறிது அதிகமாக இருக்கும். அதனைக் கட்டுப்படுத்த 'NTC' தெர்மிஸ்டர் பயன்படுகின்றது.
# உள்ளத்தை அள்ளித்தா



***உள்ளத்தை அள்ளித்தா*** (*Ullathai Allitha*) என்பது 1996 ஆவது ஆண்டில் வெளியான ஓர் இந்தியத் தமிழ் நகைச்சுவை திரைப்படமாகும். சுந்தர் சி. இயக்கிய இத்திரைப்படத்தில் கார்த்திக், ரம்பா, கவுண்டமணி ஆகியோர் முன்னணி கதாபாத்திரங்களில் நடித்திருந்தனர். சிறப்பான வெற்றித் திரைப்படமான இப்படம் சிற்பி இசையமைப்பில் பழனி பாரதி பாடல்களை எழுதினார்.  

இப்படம் சபாஷ் மீனா மற்றும் இந்தி மொழியில் வந்த 'அந்தாஸ் அப்னா அப்னா' போன்ற திரைப்படங்களைத் தழுவி எடுக்கப்பட்டதாகும்.  

## நடிகர்கள்
- கார்த்திக் - ராஜாவாக
- ரம்பா - இந்து
- கவுண்டமணி - வாசுவாக
- மணிவண்ணன்- விஸ்வநாதன் மற்றும் காசிநாதனாக
- ஜெய்கணேஷ் - சந்திரசேகராக
- செந்தில் -விஸ்வநாதனின் மேலாளராக
- பாண்டு விஸ்வநாதனின் மேலாளராக
- ஜோதி மீனா-மீனாவாக
- கசான் கான்- ஷங்கர்
- விச்சு விஸ்வநாத் - சந்திரசேகரின் மேலாளராக
- கே.செல்வ பாரதி
- கருப்பு சுப்பையா- சேத்

## துணுக்கு
படபிடிப்பு நடந்து கொண்டிருக்கும் பொழுது கார்த்திக், சுந்தர் சி இடம் இப்படத்திற்கு "உள்ளத்தை அள்ளித்தா" என்ற தலைப்பு எதனால் வந்தது என்று கேட்டுள்ளார். அதற்கு சுந்தர் சி, கார்த்திகின் தந்தை முத்துராமன் நடித்த காதலிக்க நேரமில்லை திரைப்படத்தில் வரும் *உள்ளத்தை அள்ளித்தா* என்ற பாடலின் தாக்கத்தால் அதனையே இப்படத்திற்கு பெயராக வைத்தேன் என்று கூறியுள்ளார். அதற்கு கார்த்திக், *காதலிக்க நேரமில்லை* படத்தில் வரும் பாடல் *உள்ளத்தை அள்ளித்தா* அல்ல. அது *நெஞ்சத்தை அள்ளித்தா* என்று கூறியுள்ளார். தனது தவறை உணர்ந்த சுந்தர் சி, படத்தலைப்பு ஏற்கனவே அறிவிக்கப்பட்டுவிட்டதால் அதனை மாற்றாமல் *உள்ளத்தை அள்ளித்தா* என்ற தலைப்பே வைத்துள்ளார்.
# கொக்பொரோக் நாள்

**கொக்பொரோக் நாள்** (*Kokborok Day*) ஒவ்வொரு ஆண்டும் சனவரி பத்தொன்பதாம் நாளன்று திரிபுரா மாநிலத்தில் நினைவுகூரப்படுகிறது. கொக்பொரோக் மொழியை பேசும் மக்களின் கோரிக்கையை ஏற்று, 1979ஆம் ஆண்டில் ஆட்சி மொழியாக்கப்பட்டது. இந்த ஆணையை அப்போதைய திரிபுராவின் முதல்வரான நிரூபன் சக்கரவர்த்தி ஆணை பிறப்பித்தார். இந்த நிகழ்வை நினைவுகூரும் வகையில் கொக்பொரோக் நாள் கொண்டாடப்படுகிறது.  
இந்த மொழி, திரிபுராவின் பழங்குடியினர் தன்னாட்சிப் பிரதேசத்தில் முதல் நிலையைப் பெற்றுள்ளது.  

## நடவடிக்கைகள்
இந்நாளில் கொக்பொரோக் மொழிக்கான இலக்கிய நிகழ்வுகள் நடக்கின்றன. புத்தகங்கள் வெளியிடப்படுகின்றன. பழங்குடியினரின் பண்பாட்டுக்கூறுகளை வெளிப்படுத்தும் நிகழ்ச்சிகளும் நடத்தப்படுகின்றன. இந்த மொழியின் வளர்ச்சியை கண்காணிக்க அமைக்கப்பட்ட குழுக்களும் கூடுகின்றன.
# தோட்டக்கலை ஆராய்ச்சி நிலையம், பேச்சிப்பாறை

கன்னியாகுமரி மாவட்டத்தில் மேற்குத் தொடர்ச்சி மலைத்தொடர் அடிவாரத்தில் பேச்சிப்பாறை அணையின் முதன்மைக் கால்வாய்க்கரையில் அமைந்துள்ளது **பேச்சிப்பாறை தோட்டக்கலை ஆராய்ச்சி நிலையம்** (Horticultural Research Station). இந்நிலையம் 1989 ஆம் ஆண்டு தமிழ்நாடு வேளாண்மைப் பல்கலைக்கழகத்தின் கீழ் 8.3 எக்டரில் ஆரம்பிக்கப்பட்டது. அதற்குமுன் இது தமிழ்நாடு அரசின் தோட்டக்கலைத்துறையின் அன்னாசிப்பழ நாற்றங்காலாக இருந்தது1992 இல் மேலும் 8 எக்டர்கள் சேர்க்கப்பட்டது. இதில் 2008ம் ஆண்டு விவசாய மையம் என்ற பெயரில் விவசாய பட்டயப்படிப்பு கல்லூரி ஆரம்பிக்கப்பட்டது (Institute of Agriculture).  

## ஆராய்ச்சிகள்
1. மர வாசனைப்பயிர்கள், இடைக்கால மாம்பழ இரகங்கள், அன்னாசி இரகங்கள், மரவள்ளிக்கிழங்கு, பூசணி குடும்பப் பயிர்கள், பயறுவகைப்பயிர்கள் மற்றும் மூலிகைப் பயிர்கள் ஆகியவற்றில் அதிக விளைச்சல் தரக்கூடிய இரகங்களை உருவாக்குதல்
1. மேற்கண்ட பயிர்களுக்கு சாகுபடித் தொழில் நுட்பத்தை கண்டறிதல்
1. ஒருங்கிணைந்த பூச்சி, நோய் நிர்வாகம்
1. பருவமழை
1. வேளாண்காடுகள்

## பயிற்சிகள்
1. பயிற்சிகள்

## உற்பத்தி மற்றும் விற்பனை
1. மண்புழு உரம், பயிர் நாற்றுகள், உயிர் உரங்கள், சூடோமோனாஸ் உற்பத்தி மற்றும் விற்பனை

## இங்கிருந்து வெளியிடப்பட்ட சில இரகங்கள்

### பலா
இரகம்: பிபிஐ 1 (PPI-1 )  
:ஒரு மரத்திற்கு 1800 கிலோ எடையுள்ள பழங்கள்  
:ஒரு மரத்தில் 108 பழங்கள்  
:இரு பருவங்களிலும் பலன் தரக்கூடியது  
:இனிப்பான சுளைகள்  
:1996ல் வெளிடப்பட்டது  

### கத்தரி
இரகம்: பிபிஐ (பி) 1 (PPI(B)1)  
:2001ல் வெளிடப்பட்டது  

### இலவங்கப்பட்டை
இரகம்: பிபிஐ (சி) 1 (PPI(C)1)  
:2002ல் வெளிடப்பட்டது
# கொன்னப்ப பாகவதர்


**கொன்னப்ப பாகவதர்** அல்லது **ஹொன்னப்ப பாகவதர்** (, 1915 -1992), கர்நாடகம் மாநிலத்தில், பெங்களூருக்கு அருகே உள்ள (நெலமங்கலா), சௌட சந்திரா கிராமத்தில் பிறந்த கருநாடக இசை மற்றும் வாய்ப்பாட்டுக் கலைஞர். நல்ல உடல் வளமும் குரல் வளமும் கொண்ட தமிழ் மற்றும் கன்னட மொழி நாடக, திரைப்பட நடிகர், சிறந்த பாடகர், இசை அமைப்பாளர், இயக்குநர் மற்றும் திரைப்படத் தயாரிப்பாளரும் ஆவார்.  

1930ஆம் ஆண்டில் "குப்பா ஸ்ரீ சென்ன பசவேஸ்வரா நாடகக் குழு"வில் சேர்ந்து சரித்திர, சமூக நாடகங்களில் முக்கிய பாத்திரங்களில் பாடி நடித்தார்.  

1937-ஆம் ஆண்டில் தமிழ்நாடு, சேலத்தில் இருந்த *சேலம் சங்கீத ரசிகர்கள் சபா* இவருக்கு *பாகவதர்* பட்டத்தை வழங்கியது. தியாகராஜ பாகவதருடன் தமிழ்த் திரைப்படங்களில் துணை நடிகராகவும், கதாநாயகராகவும் நடித்துள்ளார்.  
பண்டரி பாய் மற்றும் சரோஜா தேவியை முதலில் கன்னடத் திரைப்படங்களில் அறிமுகம் செய்த இவர், கன்னடம் மற்றும் தெலுங்கு மொழிகளில் 300க்கும் மேற்பட்ட கீர்த்தனைகளை உருவாக்கியுள்ளார். 1960ஆம் ஆண்டில் *உமா மகேஸ்வரா நாடகக்குழு*வைத் துவக்கி பல கன்னட மொழி நாடகங்களை நடத்தினார்.  

## நடித்த திரைப்படங்கள்

ஹொன்னப்ப பாகவதர் நடித்த சில திரைப்படங்கள்.  
### தமிழ்த் திரைப்படங்கள்
1. அம்பிகாபதி(1937)
1. கிருஷ்ணகுமார்
1. ரதி சுகன்யா
1. அருந்ததி (1943)
1. வால்மீகி (1946)
1. ஸ்ரீமுருகன் (1944)
1. குணசாகரி
1. தேவமனோகரி
1. பர்மா ராணி (1945)
1. பக்தகும்பாரா (1947)
1. மகாகவி காளிதாசா (1959) (தேசிய விருது பெற்ற திரைப்படம்)
1. உழவுக்கும் தொழிலுக்கும் வந்தனை செய்வோம்

### கன்னட மொழி திரைப்படங்கள்
1. மகாகவி காளிதாசா (1955)
1. பஞ்சரத்னா (1956)
1. ஜெகஜோதி பசவேஸ்வரா (1959)
1. ஹேமரெட்டி மல்லம்மா
1. சுபத்திரா (1941) (தயாரிப்பு மற்றும் நடிப்பு)
1. சதானந்தா (1977) (தயாரிப்பு மற்றும் நடிப்பு)

## விருதுகள்
1. *பாகவதர் பட்டம்* (1937) சேலம் கர்நாடக இசை ரசிகர்கள் மன்றம்
1. சிறந்த நடிகர் விருது (1956), சென்னை திரைப்பட ரசிகர்கள் சங்கம்
1. நாட்டியாச்சார்யா விருது
1. கர்ண சிகாமணி தங்கப்பதக்கம் (1976), வழங்கியவர்: சிருங்கேரி மட சங்கராச்சாரி
1. கர்நாடக சங்கீத நாடக அகாதமி விருது (1972)
1. மத்திய சங்கீத நாடக அகாதெமி விருது (1979)
1. ராஜயோத்சவா விருது (1986) கர்நாடக அரசு வழங்கியது.
# பித்தப்பைக் கான்



**பித்தப்பைக்கான்** என்பது பித்தப்பையை பொதுக் கல்லீரற் கானுடன் இணைக்கும் சிறிய நாள அமைப்பாகும். இவை இரண்டும் இணைந்து பொதுப் பித்தக்கான் உருவாகுகின்றது. *பித்தப்பைக்கான்* பித்தப்பை நாடியின் அருகாமையில் அமைந்துள்ளது. இதனுள் பகுதியில் சுருள்வடிவ அடைப்பிதழ் அமைந்துள்ளது. இது அடைப்பிதழாயினும் இதனது குறைவான செயற்படுதிறனால் பித்தப்பையில் இருந்து வெளியேறிய பித்தம் பின்னோக்கிப் போவது தடுக்கப்படுவது இல்லை, மாறாக பித்தநீர் சுயாதீனமாக பித்தப்பைக்கும் பித்தக்கானுக்கும் இடையே சென்றுவருகின்றது.  

பித்தக்கற்கள் பித்தப்பையிலிருந்து வெளியேறி பித்தப்பைக்கானை அல்லது பொதுப் பித்தக்கானை அடைக்கலாம், இதனால் பித்தநீர் ஓட்டம் தடைப்பட்டு தேங்குகின்றது. இதனால் பித்தப்பையுள் அழுத்தம் அதிகரித்து வீங்குகின்றது. இந்நிலையில் குறிப்பிட்ட நபருக்கு தாங்க முடியாத வலி உணரப்படும். இது பித்தத் திருகுவலி (biliary colic) எனப்படும்.  

## படத்தொகுப்பு
# லிடியா கோ


**லிடியா கோ** நியூசிலாந்தைச் சேர்ந்த குழிப்பந்தாட்ட வீராங்கனையாவார். இவர் தொழிற்முறையாக அக்டோபர் 23, 2013 அன்றிலிருந்து குழிப்பந்தாட்டத்தை விளையாடி வருகிறார். உலகின் மிக இளம்வயது குழிப்பந்தாட்ட வீராங்கனையாவார். மகளிர் தொழிற்முறை குழிப்பந்தாட்ட சங்கம் (LPGA) நடத்தும் பந்தயங்களில் மிக இளம் வயதில் வாகை சூடிய வீராங்கனையாகவும் இவர் திகழ்கின்றார். 23 பந்தயங்களே விளையாடிய நிலையில், உலக மகளிர் குழிப்பந்தாட்ட வீராங்கனைகள் தரப் பட்டியலில் 2013 ஆம் ஆண்டு ஐந்தாவது இடத்தினைப் பிடித்தார். 2015 பிப்ரவரியில் இவர் உலக மகளிர் குழிப்பந்தாட்ட வீராங்கனைகள் தரவரிசையில் முதல் இடத்திற்கு முன்னேறினார்.
# நகர்ப்புறத் தோட்டக்கலை

தோட்டக்கலை என்பது பழப்பயிர்கள், காய்கறிகள், மலர்கள், அலங்காரத் தாவரங்கள், மருத்துவத் தாவரங்களைப் பற்றி படிக்கும் நவீன அறிவியல் மற்றும் கலையாகும் **நகர்ப்புறத் தோட்டக்கலை** (Urban horticulture) என்பது நகர்புறச்சூழலுக்கும் தோட்டச் செடிகளுக்கும் உள்ள தொடர்பைக் கூறுகிறது. தோட்டக்கலையைப் பயன்படுத்தி நகர்புறத்தினை மேம்படுத்துவதும் நிலைநிறுத்துவதும் இதன் நோக்கமாகும் . மாநகரங்கள் விரிவடைதல் மற்றும் கிராமங்கள் நகரமாக மாற்றப்படுதல் ஆகியவற்றால் இந்தத் துறை மிகுந்த வளர்ச்சிபெறுகிறது.  

## தமிழ்நாட்டில் நகர்ப்புற தோட்டக்கலை
தமிழ்நாட்டில் நகர்ப்புற தோட்டக்கலை தமிழக அரசின் மூலமும் தமிழ் நாடு வேளாண்மைப் பல்கலைக் கழகத்தின் மூலமாகவும் செயல்படுத்தப்பட்டு வருகிறது  

### தோட்டக்கலைத்துறை, தமிழ்நாடு அரசு
தமிழக அரசு தோட்டக்கலையை மாநகராட்சிகளில் அதிகரிக்க திட்டங்களை வகுத்துள்ளது. அவற்றுள் நகர்ப்புற தோட்டக்கலை அபிவிருதித்திட்டமும் ஒன்றாகும்  

#### நகர்ப்புறத் தோட்டக்கலை அபிவிருத்திட்டம்
வீட்டின் மாடியில் தோட்டம் அமைக்க இத்திட்டத்தின் கீழ் ”நீங்களே செய்யலாம் மூட்டை முடிச்சுப் பை” (do it yourself kit) 50 சத மானியத்தில் கொடுக்கப்படுகிறது. இதன் விலை மானியம் போக ரூபாய் 1300 ஆகும். இதில் 16 சதுர மீட்டர் அளவு கொண்ட நெகிழிப் படுதா (வீட்டின் கூரையை மழையிலிருந்து பாதுகாக்க), 10 வகையான விதைகள், மக்கிய தென்னைமஞ்சு, கைதெளிப்பான் போன்றவை உள்ளன.  

### நகர்புற தோட்டக்கலை வளர்ச்சிமையம், சென்னை
"உயர் தொழில்நுட்ப தோட்டக்கலையின் தமிழ் நாடு வேளாண்மைப்பல்கலைகழக தகவல் மற்றும் பயிற்சி மையமாக" 2000 ஆம் ஆண்டு தோற்றுவிக்கப்பட்டது. இதில் நகரத்தில் சுயதொழில் புரிவோர், வேலையில்லாப் பட்டதாரிகள், அரசுசாராஅமைப்பினர், வீட்டிலிருக்கும் பெண்கள் ஆகியோருக்கு பயிற்சியளிக்கப்படுகிறது. இம்மையம், 2011 ஆம் ஆண்டு "தமிழ் நாடு வேளாண்மைப்பல்கலைகழக தகவல் மற்றும் பயிற்சி மையம்" என பெயர் மாற்றம் செய்யப்பட்டுள்ளது  

#### பயிற்சிகள்
வீட்டுக்காய்கறித்தோட்டம் அமைத்தல், வீட்டுக்கூரைத்தோட்டம், மலர்ஜோடித்தல், வீட்டினுள் அலங்காரத்தாவரம் வளர்ப்பு, பொன்சாய் வளர்ப்பு, மூலிகைத் தாவரங்கள் வளர்ப்பு, இயற்கை வேளாண்மையில் பழம் மற்றும் காய்கறி சாகுபடி, வாசனைத்திரவியங்கள் தயாரிப்பு, பழம் மற்றும் காய்கறி பதனப்படுத்துதல், காளான்சாகுபடி, மண்புழு உர உற்பத்தி, பால் பொருட்கள் தயாரிப்பு போன்ற பயிற்சிகள் கொடுக்கப்படுகிறது.  

இப்பயிற்சிக்காகப் பொதுமக்களுக்கு ரூபாய் 400ம், சுய உதவிக்குழுக்களுக்கு ரூபாய் 300ம், மாணவர்களுக்கு ரூபாய் 200ம் பயிற்சிக்கட்டணமாக நிர்ணயிக்கப்பட்டுள்ளது
# செலுத்தல்கள் வங்கி

**செலுத்தல் வங்கி**கள் (*Payments Bank*) குடிபெயர் உழைப்பாளர்கள், சிறு வருமானக் குடும்பங்கள், சிறு வணிகர்கள், விவசாயிகள் மற்றும் அமைப்புச்சாரா துறையினருக்காக உருவாக்கப்படும் வங்கிகளாகும்.  
இவர்களது செலுத்தல்களுக்கும் பெறுதல்களுக்கும் இது வழி வகுக்கும். இந்திய அரசு வங்கித்துறையை அனைத்து மக்களுக்கும் கொண்டு செல்ல முன்வைத்துள்ள பல செயற்பாடுகளில் இதுவும் ஒன்றாகும். இத்தகைய வங்கிகளை தனியார்துறையில் நிறுவிட நிதி அமைச்சர் அருண் ஜெட்லி சூலை 10, 2014 அன்று வெளியிட்ட இடைக்கால நிதிநிலை அறிக்கையில் குறிப்பிட்டிருந்தார். இவற்றை நிறுவிடும் உரிமங்களுக்கு விண்ணப்பிக்க பெப்ரவரி 2, 2015 கடைசி நாளாகும்.  

இவை ரூபாய் 1,00,000 வரை மட்டுமே வைப்புக்களைப் பெற முடியும். கடன்கள் வழங்க இயலாது. இணையவழியாக இயக்கப்படலாம். கடனட்டைகளும் பற்றட்டைகளும் வழங்க இயலும். சேமிப்பாளர்களின் பாதுகாப்பிற்காக மற்ற வங்கிகளைப் போலவே ரிசர்வ் வங்கியில் கட்டாய சேமிப்பு நிதியைப் பராமரித்தலும் பெறப்பட்ட வைப்புகளில் 75% வரை குறிப்பிட்ட பாதுகாப்பான வைப்புநிதிகளில் முதலீடு செய்தலும் கட்டாயமாகும்.  

## மேற்சான்றுகள்

## வெளியிணைப்புகள்
- Draft Guidelines for Licensing of “Payments Banks” இந்திய ரிசர்வ் வங்கியின் உரிம வழிகாட்டுதல்களின் வரைவு
- Reliance Industries Limited teams up with SBI for payments bank licence
- All you want to know about Small Banks and Payments Banks
# நெல் ஆய்வு நிலையம், அம்பாசமுத்திரம்

தமிழ்நாடு வேளாண்மைப் பல்கலைக்கழகத்தின் ஆராய்ச்சி இயக்கத்தின் கட்டுப்பாட்டில் இருக்கும் 13 நிறுவனங்களில் ஒன்று **அம்பாசமுத்திரம் நெல் ஆராய்ச்சி நிலையம்** (Rice Research Station, Ambasamudram) ஆகும். நெல் ஆராய்ச்சிக்கென்று ஆரம்பிக்கப்பட்ட நிலையங்களில் இது மூன்றாவதாக கருதப்படுகிறது. இது பேராசிரியர் மற்றும் தலைவரின் நேரடிக்கட்டுப்பாட்டில் உள்ளது.  

இது மேற்கு தொடர்ச்சி மலைக்கு அருகில் அமைந்துள்ளது. தாமிரபரணி ஆற்றுப் பாசனத்தின் நெல் சாகுபடியில் ஏற்படும் இன்னல்களைக் களைய 1937-ஆம் ஆண்டு ஆரம்பிக்கப்பட்டது. திருநெல்வேலி-பாபநாசம் நெடுஞ்சாலையில் (SH-178) உள்ளது  

## விவசாயப் பட்டயப்படிப்பு
அம்பாசமுத்திரம் நெல் ஆராய்ச்சி நிலையத்தில் உள்ள வேளாண்மை மையத்தில் பட்டயப்படிப்பு (Diploma in Agriculture Sciences, DSc., (Agri)) கற்பிக்கப்படு்கிறது. இது தமிழ் நாடு வேளாண்மைப்பல்கலைக் கழகத்தின் பட்டயப்படிப்பு கற்பிக்கப்படும் ஆறு வேளாண்மை ஆராய்ச்சி நிலையங்களில் ஒன்றாகும். மற்ற ஐந்து நிலையங்களாவன:  
வேளாண்மை எண்ணெய் வித்துகள் ஆராய்ச்சி நிலையம் (திண்டிவனம்), வேளாண்மை ஆராய்ச்சி நிலையம் (கோவில்பட்டி), வேளாண்மை மண்டல ஆராய்ச்சி நிலையம் (பவானிசாகர்), தோட்டக் கலை ஆராய்ச்சி நிலையம் (பேச்சிப்பாறை) மற்றும் வேளாண் ஆராய்ச்சி நிலையம் (அருப்புக்கோட்டை)  

# இரகங்கள் வெளியீடு
கடந்த 70 வருடங்களில் 20 இரகங்கள் வெளியிடப்பட்டிருக்கிறது. 1986 இல் வெளியிடப்பட்ட ஏஎஸ்டி 16 இன்றும் விவசாயிகளால் விரும்பி பயிடப்படும் ஒரு இரகமாகும்  

# விருதுகள்
தமிழ்நாடு வேளாண்மைப் பல்கலைக் கழகத்தால் 1996 ஆம் ஆண்டு சிறந்த ஆராய்ச்சி நிலையத்திற்கான விருது வழங்கப்பட்டது
# திறந்தசுற்று மின்னழுத்தம்


**திறந்தசுற்று மின்னழுத்தம்** ('OPEN CIRCUIT VOLTAGE') என்பது மின்சுற்றிலிருந்து நீக்கப்பட்ட ஒரு மின்சாதனத்தின் இரண்டு முனையங்களுக்கிடையையோ அல்லது புள்ளிகளுக்கிடையையோ உள்ள மின்னழுத்த வேறுபாட்டினை குறிப்பதாகும். திறந்த மின்சுற்றில் எந்த மின்சுமையும் இணைக்கப்பட்டிருக்காது. திறந்த மின்சுற்றில் எந்த மின்னோட்டமும் பாயாது.  
இதனைச் சுருக்கெழுத்தில் **OCV** அல்லது **V<sub>OC</sub>** எனக் குறிக்கலாம்.
# சத்தியமங்கலம் வனவிலங்கு உய்வகம் மற்றும் புலிகள் காப்பகம்


**சத்தியமங்கலம் வனவிலங்கு உய்வகம் மற்றும் புலிகள் காப்பகம்** (Sathyamangalam Wildlife Sanctuary) இந்தியாவில் தமிழ்நாட்டின் மேற்குத் தொடர்ச்சி மலைத்தொடரில் உள்ள ஒரு பாதுகாக்கப்பட்ட இடம் மற்றும் புலிகள் காப்பகம் ஆகும். இது 2008ல் ஆரம்பிக்கப்பட்டு 2011ல் விரிவாக்கம் செய்யப்பட்டது. இதன் பரப்பளவு ஆகும். இதுவே தமிழ்நாட்டின் மிகப்பெரிய வனவிலங்கு உய்வகம் ஆகும். இது 2013ல் தமிழ்நாட்டில் புலிகள் பாதுகாப்புத் திட்டத்தின் மூலம் நான்காவதாக ஆரம்பிக்கப்பட்ட புலிகள் காப்பகம் ஆகும். இது தமிழ்நாட்டில் ஈரோடு மாவட்டத்தில் சத்தியமங்கலம் தாலுகா மற்றும் கோபிசெட்டிப்பாளையம் தாலுகாவில் உள்ளது.  

## அமைவிடம்
இச்சரணாலயம் ஈரோடு மாவட்டத்தில் அமைந்துள்ளது. இச்சரணாலயத்தைச் சூழ்ந்து கொல்லேகால் வனக்கோட்டம், பிலகிரி ரங்கசாமி கோயில் காட்டுயிர் சரணாலயம், ஈரோடு வனக்கோட்டக் காட்டுயிர் பகுதிகள் உள்ளன.  

## காட்டுவகைகள்
புதர் காடு, வறண்ட இலையுதிர் காடு, காவிரிக் கரையோர நீர்மத்தி நிறைந்த ஆற்றோரக்காடு போன்ற காட்டுவகைகளைக் கொண்டது.  

## உயிரினங்கள்
இங்கு நரை அணில், யானை, சிறுத்தை, ஆற்று நீர் நாய், செம்புல்லிப் பூனை, அலுங்கு, கள்ள மான், கடமான், காட்டெருமை, செந்நாய், கரடி உள்ளிட்ட 35 வகை பாலூட்டிகளும், மேலும், 25க்கும் மேற்பட்ட புலிகளும் உள்ளதாக கணக்கெடுப்புகள் தெரிவித்துள்ளன. மீன்பிடி கழுகு, மஞ்சள்திருடிக் கழுகு போன்ற 100க்கும் மேற்பட்ட பறவை வகைகளும், மலைப்பாம்பு, முதலை, போன்ற ஊர்வன இனங்களும் இங்கு காணப்படுகின்றன. 2018ஆம் ஆண்டு இந்த உய்விடத்தில் வனத்துறையினரால் நடத்தப்பட்ட கணக்கெடுப்பில் இங்கு 241 வகைப் பறவைகள் 150 வகை வண்ணத்துப் பூச்சிகள் இருப்பதாக கண்டறியப்பட்டது.  

## இவற்றையும் காணவும்
- பிற தமிழ்நாட்டு புலிகள் காப்பகங்கள்.
1. களக்காடு முண்டந்துறை புலிகள் காப்பகம்
1. முதுமலை தேசியப் பூங்கா
1. இந்திரா காந்தி வனவிலங்கு உய்வகம் மற்றும் தேசியப்பூங்கா